# Deseta žrtva

### Izvor: Wikipedija

Deseta žrtva
La decima vittima
Poster filma Deseta žrtva
Redatelj | Elio Petri
Producent | Carlo Ponti
Scenarist | Robert Sheckley (priča Seventh Victim), Tonino Guerra, Giorgio Salvioni, Ennio Flaiano (kao Ennio Flajano), Elio Petri
Glavne uloge | Marcello Mastroianni, Ursula Andress
Glazba | Sergio Bardotti, Piero Piccioni
Godina izdanja | 1965.
Trajanje | 92 minuta
Država | Italija, Francuska
Jezik | Talijanski
IMDb profil

Deseta žrtva (tal. La decima vittima, eng. The 10th Victim) je talijanski kultni znanstvenofantastični film iz 1965. Film je temeljen na kratkoj priči Roberta Sheckleya iz 1953. godine, po imenu Seventh Victim (hr. Sedma žrtva). Godinu dana nakon izlaska ovog filma Sheckley objavljuje istu priču kao u filmu ali u obliku romana, tj. izdaje roman temeljen na filmu Deseta žrtva.[1]

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

U bliskoj budućnosti, veliki ratovi se izbjegavaju na način da se pojedincima sklonima nasilju pruža prilika da ubiju u Velikom lovu. Lov je najpopularniji oblik zabave na svijetu, koji privlači sudionike koji tragaju za slavom i bogatstvom. Lov se sastoji od deset rundi koje mora proći svaki natjecatelj (pet rundi kao lovac a pet kao lovina). Posljednji preživjeli nakon deset rundi postaje apsolutni prvak.

Caroline Meredith (Ursula Andress) je žena-lovac, naoružana grudnjakom iz kojeg se ispaljuju meci. Nadalje, ona je lovac koji traga za svojom desetom a ujedno i posljednjom žrtvom. Marcello Polletti (Marcello Mastroianni) je lovina, koja oklijeva ubiti Meredith iz razloga jer nije sasvim siguran kako je ona uistinu njegov lovac. Njegovo oklijevanje je razumljivo ukoliko znamo da bi ubijanjem krive osobe dobio trideset godina zatvora. No, Meredith koja nema takvih dvojbi, želi izvesti savršeno ubojstvo pred kamerama kako bi svoju financijsku dobit dovela do maksimuma.

## [uredi] Glavne uloge

- Marcello Mastroianni kao Marcello Polletti
- Ursula Andress kao Caroline Meredith
- Elsa Martinelli kao Olga
- Salvo Randone kao profesor
- Massimo Serato kao odvjetnik
- Milo Quesada kao Rudi
- Luce Bonifassy kao Lidia
- George Wang kao kineski napadač

## [uredi] Izvori

1. ↑ Di Filippo, Paul. The 10th Victim. Science Fiction Weekly. Retrieved on 2007-01-06.

## [uredi] Vanjske poveznice

- Deseta žrtva na IMDBu
- All Movie Guide Profile o filmu Deseta žrtva

Dobavljeno iz "http://hr.wikipedia.org../../../d/e/s/Deseta_%C5%BErtva.html"

Kategorije: Filmovi 1960-ih | Talijanski filmovi | ZF filmovi

##### Views

- Članak
- Razgovor
- Trenutna inačica

##### Traži

##### Drugi jezici

- English
- Italiano
- Galego
- Русский